פורום ההוצאה לפועל מברך על קידום הנושא, וחבריו אף עומדים מאחורי יזמה זו.
יזמה זו נולדה מכך שחייבים רבים בהוצאה לפועל, אינם יכולים להגיע ללשכות ההוצאה לפועל בשעות הבוקר, כיוון שאינם יכולים להיעדר מעבודתם ולהסתכן בפיטורים. לפיכך הם אינם יכולים להעלות את טענותיהם בנוגע לחובותיהם, רק בשל כך שלשכות ההוצל"פ סגורות בשעות אחר הצהריים.
לא רק חייבים מתקשים בהגעה ללשכות ההוצאה לפועל בשעות הבוקר. קושי זה הוא גם נחלתם של זוכים. כך לדוגמא זוכות של תיקי מזונות, שצריכות להפעיל הליכים נגד החייבים, התלוננו על כך שלעיתים הן נאלצות לזנוח את תיק ההוצל"פ שלהן, רק בשל אי יכולתן להגיע ללשכות הוצאה לפועל בשעות הבוקר אלא רק בשעות אחר הצהריים שאז הלשכות סגורות.
למרבה האבסורד, הפקידים ממילא נמצאים בלשכות ההוצאה לפועל עד שעות אחר הצהריים, ולפיכך אין כל סיבה שלא תתאפשר קבלת קהל בשעות אלה לפחות בחלק מימות השבוע, כך שהציבור יוכל להגיש בקשות שוטפות לטיפול רשמי ההוצאה לפועל ובכך לממש את זכויותיו.
לא יתכן שההוצאה לפועל, כרשות מנהלית שאמורה לתת שירות לאלפי אזרחים, סוגרת את שעריה לקבלת קהל בשעה 13:30 ואינה מאפשרת הגשת טפסים ובקשות מעבר לשעות אלה. מדובר בשירות שהינו חלק מזכות הגישה למערכת המשפט.
לפיכך עמדת פורום הוצאה לפועל, כי על לשכות ההוצאה לפועל לפתוח את שעריהן גם בשעות אחר הצהריים, בפרט שהאוכלוסיות שייהנו מיזמה זו הן לרוב מוחלשות. יזמה זו תקל עליהן ולו במעט לממש את זכויותיהן מבלי שמצבן יורע עוד יותר.
יובהר, כי שעות הפתיחה אחר הצהריים לא יוגבלו למדורי חייבים בלבד אלא יהיו פתוחים עבור כלל הנזקקים לשירותים של לשכות ההוצאה לפועל, לרבות זוכים.
<?xml:namespace prefix = "v" ns = "urn:schemas-microsoft-com:vml" />נשמח לעמוד לרשותכם למתן פרטים נוספים.
ועדת החוקה חוק ומשפט (באמצעות מזכירות הוועדה).
ח"כ יואב בן צור – מציע ההצעה.
ח"כ יוסי יונה – מציע ההצעה.
עו"ד לילך נחמיה – מנהלת יחידת קשרי ממשל, לשכת עוה"ד.
עו"ד חור נזרי – ממונה חקיקה (ועדת חוקה), לשכת עוה"ד.